arnastofnun/IGC-2024 huggingface dataset:
Veggjaglæða

Veggjaglæða (fræðiheiti: "Xanthoria parietina"), stundum einnig nefnd veggmosi, viðarmosi eða veggjaskóf, er fléttutegund af glæðuætt. Hún finnst á Íslandi þar sem hafrænt loftslag ríkir.

Útlit.

Veggjaglæða er gul og mött að ofan en þalið er hvíttleitt að neðan og jaðrarnir lítið eitt uppflettir. Askhirslur eru algengar, appelsínugular að lit með ljósari þalrönd.

Gró veggjaglæðu eru átta í aski, glær, tvíhólfa með þykkum millivegg, 10-15 µm x 5,5-9 µm að stærð.

Búsvæði.

Veggjaglæða vex á klettum og er sérstaklega algeng við ströndina. Hún er algeng á Suðurlandi, Vesturlandi og norður eftir Austfjörðum en er mjög sjaldgæf á Norðurlandi.

Nytjar.

Áður fyrr var ráðlagt að nota veggjaglæðu til að lækna gulusótt.

Efnafræði.

Eins og aðrar tegundir af glæðuætt inniheldur veggjaglæðan gula litarefnið parietín.

Þalsvörun veggjaglæðu er K+ vínrauð, C-, KC-, P-.
Armeria welwitschii

Armeria welwitschii er jurt af gullintoppuætt.
Armeria splendens

Armeria splendens er jurt af gullintoppuætt.
Armeria quichiotis

Armeria quichiotis er jurt af gullintoppuætt.
Armeria multiceps

Armeria multiceps er jurt af gullintoppuætt.
Armeria gaditiana

Armeria gaditiana er jurt af gullintoppuætt.
Ferðaþjónustan Húsafelli

Ferðaþjónustan Húsafelli rekur sögu sína til um 1960 þegar hjónin Kristleifur Þorsteinsson og Sigrún Bergþórsdóttir hófu tilraunir með sölu á þjónustu við ferðamenn, ráku þau fyrirtæki í eigin nafni í mörg ár. Árið 1990 var Ferðaþjónustan á Húsafelli stofnuð af þeim hjónum.

Fyrirtækið sérhæfir sig í ferðamennsku í Húsafelli og hefur þar til að mynda byggt upp sumarhúsabyggðir, tjaldaðstöðu, veitingaaðstöðu og Hótel Húsafell.

Í dag er Ferðaþjónustan á Húsafelli ehf í eigu Bergþórs Kristleifssonar og Hrefnu Sigmarsdóttur. Árið 2003 var hluti þjónustunnar, verslun/veitingar, seldur nýju fyrirtæki Þjónustumiðstöðinni Húsafelli ehf.

Fyrirtækið rekur fjórar vatnsaflsvirkjanir:
Lyallia

Lyallia er ættkvísl plantna í Montiaceae. Einungis ein tegund er talin til hennar, púðaplantan Lyallia kerguelensis, sem er einlend á Kergeuleneyjum. Nánasti ættingi hennar er Hectorella caespitosa og er hún stundum talin til sömu ættkvíslar sem: Lyallia caespitosa.
Babýlónía

Babýlónía var fornt ríki og menningarsvæði í Mesópótamíu þar sem nú er Írak. Ríkið var stofnað af akkadískumælandi Amorítum um 1894 f.Kr. í kringum bæinn Babýlon. Babýlon varð höfuðborg Fyrsta Babýlóníuveldisins og ríkið stækkaði mjög í valdatíð Hammúrabis á fyrri hluta 18. aldar f.Kr.

Babýlónía átti oft í átökum við Assýríu í norðri og Elam í austri. Eftir lát Hammúrabis minnkaði Babýlónía hratt og varð að smáríki. Síðasti Amorítakonungur Babýlóníu var Samsu-Ditana (1562–1531 f.Kr.). Honum var steypt af stóli eftir að Hittítar, undir stjórn Mursili 1., rændu borgina (um 1531 f.Kr. samkvæmt kenningunni um stutta tímatalið). Eftir rán borgarinnar tóku við yfirráð Kassíta og síðar Elamíta. Nebúkadnessar 1. rak Elamíta frá Babýlon. Um hundrað árum síðar féll Babýlónía í hendur Arameum og Suteum á flótta undan Bronsaldarhruninu í vestri. Babýlónía varð hluti af Nýja Assýríuveldinu á 8. öld f.Kr. Á 7. öld f.Kr. hófst borgarastyrjöld innan Assýríu og Babýlónía gerði uppreisn undir stjórn Nabóplassars sem stofnaði Nýja Babýlóníuveldið. Akkamenídaríkið lagði Babýlóníu undir sig árið 539 f.Kr. Síðar lagði Alexander mikli landið undir sig og stofnaði landstjóradæmið Babýlóníu. Síðar varð það hluti af Parþaveldinu. Eftir árið 226 var Mesópótamía undir samfelldum yfirráðum Sassanída fram að landvinningum Araba á 7. öld.
750–741 f.Kr.

750–741 f.Kr. var 6. áratugur 8. aldar f.Kr.
Cistanthe celosioides

Cistanthe celosioides er plöntutegund sem var fyrst lýst af Philippi, og fékk sitt núverandi nafn af Carolin og M.A. Hershkovitz.
Honshū

Honshu (japanska: 本州 Honshū) er stærsta og fjölmennasta eyja Japans. Íbúar voru 104 milljónir árið 2017 eða 81.3 % af íbúafjölda landsins. Stærð er um 228.000 ferkílómetrar (sem er aðeins stærra en Bretland.). Lengd frá norðri til suðurs er 1300 km og er breiddin 50-230 km.

Honshu er sunnan við eyjuna Hokkaido og norðan við Kyushu og Shikoku og eru brýr á milli þeirra. Hún er fjallend og eru þar eldfjöll og virkt jarðskjálftabelti. Fuji-fjall er þeirra hæst eða at 3.776 metrar.

Hún er 7. stærsta eyja heims og 2. fjölmennasta á eftir Jövu. Aðal iðnaðarbelti Japans er á suðurhluta eyjunnar (Tokyo, Kyoto, Osaka, Nagoya, Kobe og Hiroshima).
Cistanthe guadalupensis

Cistanthe guadalupensis er plöntutegund sem var fyrst lýst af William Russel Dudley, og fékk sitt núverandi nafn af Carolin og M.A. Hershkovitz. Hún er einlend á Guadalupe-eyju.
Cistanthe monosperma

Cistanthe monosperma er plöntutegund sem var fyrst lýst af Edward Lee Greene, og fékk sitt núverandi nafn af M.A. Hershkovitz. Hún er ættuð frá vesturhluta Norður-Ameríku.
Cistanthe weberbaueri

Cistanthe weberbaueri er plöntutegund sem var fyrst lýst af Friedrich Ludwig Diels, og fékk sitt núverandi nafn af Carolin og M.A. Hershkovitz.
Stjörnublaðka

Stjörnublaðka (fræðiheiti: "Lewisia cotyledon") er fjölær jurt af ættinni Montiaceae. Hún er ættuð frá suður Oregon og norður Kaliforníu.

Hún skiftist í þrjár undirtegundir:
Arfleiðsluhæfi

Arfleiðsluhæfi er hæfi arfleifanda til að ráðstafa eignum sínum með erfðaskrá. Í íslenskum erfðarétti er vísað til þess að arfleifandinn sé í nógu góðu andlegu ástandi til að ráðstafa eignum sínum með skynsömum hætti á þeim tíma sem erfðaskráin var gerð. Þá ríkir sá algengi misskilningur að skortur á lögræði jafngildi sjálfkrafa skort á arfleiðsluhæfi í íslenskum landsrétti, en svo er ekki. Hugtakinu er oft ruglað við arfleiðsluheimild er snýr meira að eignarréttarlegum þáttum.
Engjablaðka

Engjablaðka (fræðiheiti: "Lewisia nevadensis") er fjölær jurt af ættinni Montiaceae. Hún er ættuð frá vestur Bandaríkjunum og Baja California í Mexíkó.
Brekkublaðka

Brekkublaðka (fræðiheiti: "Lewisia oppositifolia") er fjölær jurt af ættinni Montiaceae. Hún er ættuð frá vestur Bandaríkjunum, á litlu svæði í norðurhluta Kaliforníu og suðvestur Oregon.
Kristín Vídalín Jacobson

Kristín Vídalín Jacobson (fædd 10. febrúar 1864, dáin 6. maí 1943) var íslensk myndlistarkona og fyrsti formaður Kvenfélagsins Hringsins.

Foreldrar Kristínar voru hjónin Páll Vídalín alþingismaður (1827-1873) og kona hans Elínborg Friðriksdóttir Vídalín (1833-1918). Eiginmaður Kristínar var Jón Jacobson alþingismaður og landsbókavörður og eignuðust þau fjögur börn.

Kristín er talin vera fyrsta íslenska konan sem stundaði nám í málaralist en hún nam við Kvennaakademíuna í Kaupmannahöfn 1890-92. Á námsárum sínum veiktist hún af berklum og hét því í kjölfarið að hún skyldi beita sér fyrir bættum hag fátækra berklasjúklinga. Síðar beitti hún sér fyrir stofnun Kvenfélagsins Hringsins en félagið var stofnað 26. janúar 1904 en í upphafi var markmið félagsins að bæta hag berklasjúklinga.

Kristín var formaður Hringsins í 39 ár eða til ársins 1943. Árið 1942 var Kristín sæmd stórriddarakrossi Hinnar íslensku fálkaorðu.
Harmageddon (útvarpsþáttur)

Harmageddon er íslenskur útvarpsþáttur. Hann var sendur fyrst út á útvarpsstöðinni X-inu 977 frá árinu 2008 og hélt þar áfram þar til loka 2021. Frá 2022 varð þátturinn hlaðvarp og með áskrift.

Stjórnendur þáttarins eru

Þorkell Máni Pétursson og Frosti Logason.
Calandrinia linomimeta

Calandrinia linomimeta er plöntutegund sem var lýst af Friedrich Ludwig Diels.
Calandrinia pentavalvis

Calandrinia pentavalvis er plöntutegund sem var lýst af Obbens.
Parakeelya brevipedata

Parakeelya brevipedata er plöntutegund sem var lýst af M.A. Hershkovitz.
Parakeelya pickeringii

Parakeelya pickeringii er plöntutegund sem var lýst af M.A. Hershkovitz.
Parakeelya schistorhiza

Parakeelya schistorhiza er plöntutegund sem var lýst af M.A. Hershkovitz.
Salome Þorkelsdóttir

Salome Þorkelsdóttir (f. 3. júlí 1927) er fyrrverandi alþingismaður og fyrrum forseti Alþingis. Salome sat á þingi fyrir Sjálfstæðisflokkinn í Reykjaneskjördæmi frá 1979-1995.

Salome fæddist í Reykjavík og foreldrar hennar voru hjónin Þorkell Sigurðsson vélstjóri og Anna Þorbjörg Sigurðardóttir húsmóðir. Eignmaður Salome var Jóel Kristinn Jóelsson (1921-2007) garðyrkjubóndi í Mosfellsdal. Salome og Jóel eignuðust þrjú börn.

Nám og störf.

Salome lauk námi frá Kvennaskólanum í Reykjavík árið 1945. Hún vann skrifstofustörf frá 1945-1967 og 1967-1979 og var t.d. aðalgjaldkeri Mosfellshrepps frá 1972-1979. Hún sat í hreppsnefnd Mosfellshrepps frá 1966-1982 og var oddviti hreppsins frá 1981-1982. Hún var formaður Samtaka sveitarfélaga í Reykjaneskjördæmi frá 1975-1979, formaður fulltrúarráðs sjálfstæðisfélaganna í Kjósarsýslu frá 1972-1980 og sat í miðstjórn Sjálfstæðisflokksins frá 1973-1987.

Salome var kosin á þing árið 1979 og sat á þingi til ársins 1995. Hún gegndi embætti forseta Alþingis frá 1991-1995. Eftir að Salóme lét af þingmennsku var hún m.a. formaður Félags eldri sjálstæðismanna.

Árið 1993 var Salome sæmd stórriddarakrossi Hinnar íslensku fálkaorðu fyrir störf í opinbera þágu og árið 2007 var hún útnefnd Heiðursborgari Mosfellsbæjar.
Claytonia arenicola

Claytonia arenicola er plöntutegund sem var lýst af Henderson. Hún vex í Bandaríkjunum (Idaho, Montana, Oregon og Washington).
Rósareynir

Rósareynir (fræðiheiti: "Sorbus rosea") er smávaxið tré eða runni af rósaætt. Rósareynir er mjög líkur kasmírreyni en smávaxnari og með meira af rauðu litarefni, aldinin eru fölbleik í fyrstu en dökkna með aldrinum. Blómin eru einnig bleikari en á kasmírreyni.
Endurskinshæfni

Endurskinshæfni eða albedo er hlutfall milli þess ljósmagns sem er endurvarpað af hlut (t.d. himintungli) og þess magns sem á hann fellur.
Claytonia parviflora

Claytonia parviflora er plöntutegund sem var lýst af David Douglas og William Jackson Hooker. Hún vex í vesturhluta Norður-Ameríku.

Hún er með fjórar undirtegundir:
Slæða

Slæða eða skýluklútur er höfuðbúnaður sem hylur að mestu leyti eða algjörlega höfuð eða háls. Slæða er vanalega borin af konum og þá yfir hárið en andlitið er ekki hulið. Slæða er úr þríhyrningslaga efni eða ferningslaga efni sem efni sem er brotið í þríhyrning.
Montia drucei

Montia drucei er plöntutegund sem var lýst af Peter B. Heenan.
Þjóðarflokkurinn (aðgreining)

Þjóðarflokkurinn getur átt við:
Réttarsamband

Réttarsamband eru tengsl tveggja eða fleiri aðila er kemur að réttarstöðu þeirra gagnvart hvorum öðrum eða þriðja aðila, sem síðar gæti orðið grundvöllur dómkröfu ef á reyndi. Þau geta stofnast viljandi (til að mynda með samningi) eða óviljandi (eins og vegna bótaábyrgðar).
Koisanmál

Koisanmál eru hópur afrískra tungumála sem upphaflega var flokkaður saman af Joseph Greenberg. Voru mælendur þeirra kallaðir búskmenn og hottintottar. Koisanmál deila smellhljóðum sem samhljóðum og tilheyra ekki öðrum afrískum tungumálaættum. Nokkur bantúmál hafa þó tekið upp smellhljóð frá koisanmálunum. Lengi voru þau talin skyld hvert öðru, en eru nú talin til þriggja tungumálaætta og tveggja einangraðra tungumála.

Það khoisanmál sem á sér flesta mælendur er "nama" sem er talað af um 50 000 manns í Namibíu. Alls munu einhvað í kringum 125 000 tala þessi mál. Rúmlega 40 tungumál teljast til ættar þessarar og eru þau flest töluð af innan við eitt þúsund manns.

Lengst til norðurs ná sandave og hatsa sem töluð eru í Tansaníu.
× Sorbaronia monstrosa

× "Sorbaronia monstrosa", er ræktaður tegundablendingur, á milli "A. arbutifolia" og "Sorbus americana".

Áþekkir blendingar.

Aðrir ættkvíslablendingar innan Maleae, sem eru með "reyni" sem annað foreldrið, eru:
Íris Róbertsdóttir

Íris Róbertsdóttir (f. 11. janúar 1972) er íslenskur grunnskólakennari og bæjarstjóri í Vestmannaeyjum.

Íris er grunnskólakennari að mennt en hún útskrifaðist úr Kennaraháskóla Íslands árið 2004. Hún starfaði lengi sem kennari í Hamrasskóla í Vestmannaeyjum og hlaut Íslensku menntaverðlaunin árið 2006. Íris gekk í Sjálfstæðisflokkinn 16 ára gömul og gegndi trúnaðarstörfum fyrir flokkinn um árabil og sat m.a. í miðstjórn og var varaþingmaður á kjörtímabilinu 2009-2013.

Fyrir sveitarstjórnarkosningarnar árið 2018 klofnaði Sjálfstæðisflokkurinn í Vestmannaeyjum vegna deilna um hvort halda ætti prófkjör og í kjölfarið gekk Íris til liðs við H-lista Bæjarmálafélagsins Fyrir Heimaey og varð oddviti listans. H-listinn myndaði síðan meirihluta í bæjarstjórn ásamt Eyjalistanum og í kjölfarið varð Íris bæjarstjóri, fyrst kvenna.
Aronia

Aronia er ættkvísl lauffellandi runna, í rósaætt, ættaðir frá austurhluta Norður-Ameríku og finnast oftast í rökum skógum og mýrum. Í ættkvíslinni eru yfirleitt tvær eða þrjár tegundir, og er ein þeirra ílend í Evrópu. Fjórða gerðin sem hefur löngum verið ræktuð sem "Aronia" er nú talin ættkvíslablendingur, "Sorbaronia mitschurinii".

Plönturnar eru ræktaðar til skrauts og til matar (ávextir). Súr berin er hægt að borða beint af runnanum, en eru oftar unnin, til dæmis í sultu.

Greining og flokkun.

Blöðin eru stakstæð, aflangt egglaga með mjúktenntum jaðri; að hausti fá blöðin kröftugan rauðan haustlit. Blómin eru smá, með 5 krónublöð, og 5 bikarblöð,og eru í klasa um 10-25 saman.

"Aronia" hefur verið talin náskyld "Photinia", og hefur stundum verið talin til hennar, en grasafræðingurinn Cornelis Kalkman sýndi fram á að hún ætti að vera undir eldra nafninu "Aronia". Sameinaðar ættkvíslirnar telja um 65 tegundir. Kalkman lýsti yfir efasemdum 2004, um sameininguna, og nýlegar sameindarannsóknir styðja það. Þessar tvær ættkvíslir eru ekki taldar saman lengur, eða nálægt hvorri annarri.
FK Nevėžis

Futbolo klubas Nevėžis er lið sem er í A lyga. Liðið var stofnað árið 1962. Núverandi völlur Kėdainių miesto stadionas tekur tæp 3.000 í sæti.
Sveinspróf

Sveinspróf er próf í löggiltum iðngreinum sem þreytt er að loknu burtfararprófi frá iðnnámsbraut framhaldsskóla og starfsþjálfun.

Sveinspróf skiptast eftir atvikum í verklegan hluta, skriflegan hluta, vinnuhraða og teikningu.

Á Íslandi eru haldin sveinspróf í eftirtöldum iðngreinum:
Okra

Okra (fræðiheiti "Abelmoschus esculentus" og "Hibiscus esculentus") er hávaxin jurt af stokkrósaætt. Jurtin er ræktuð vegna fræbelgjanna sem hafðir eru til matar og er okra nafnið einnig notað yfir fræbelgina.
Gæsanjóli

Gæsanjóli (fræðiheiti: "Chenopodium pratericola") er einær jurt af hélunjólaætt.
Vinaskógur

Vinaskógur er skógarlundur í landi Kárastaða í Þingvallasveit, skammt frá Þjóðgarðinum á Þingvöllum.

Til Vinaskógar var stofnað í kjölfar átaks í landgræðslu árið 1989. Vigdís Finnbogadóttir þáverandi forseti Íslands var verndari átaksins og átti jafnframt hugmyndina að Vinaskógi. Að ósk Vigdísar var skóginum fundinn staður þar sem erlendir þjóðhöfðingjar sem heimsækja Ísland gætu komið og gróðursett tré í nafni vináttu og friðar og var staðsetning Vinaskógar valin með tillitil til þess að hinir erlendu gestir gætu komið þar við á leið sinni til Þingvalla en heimsókn þangað er fastur liður í opinberum heimsóknum erlendra þjóðhöfðingja til Íslands.

Fyrsti erlendi þjóðhöfðinginn sem gróðursetti í Vinaskógi var Elísabet II Bretadrottning, þann 26. júlí 1990. Í kjölfarið hefur fjöldi erlendra þjóðhöfðingja gróðursett í Vinaskógi, t.d. allir þjóðhöfðingjar Norðurlanda á Lýðveldishátíðinni árið 1994. Einnig hafa ýmsir aðrir þekktir einstaklingar gróðursett í Vinaskógi og má þar nefna Yoko Ono árið 1991.

Ilmbirki og reyniviður eru einu trjátegundirnar sem gróðursettar hafa verið í Vinaskógi en aðrar tegundir hafa breiðst þar út af sjálfsdáðum.
Ættir og flokkar dulfrævinga

Dulfrævingar skiptast í einkímblöðunga og tvíkímblöðunga. Hið þróunarsögulega flokkunarkerfi er nýjasta vísindalega flokkun dulfrævinga. Hún er gerð á grundvelli efnis frá vinnuhópnum Angiosperm Phylogeny Group.

Þessi flokkun byggir að mestu á greiningu á erfðum grænkornanna og hefur leitt af sér miklar breytingar frá eldri flokkunarkerfum, jafnvel innan ætta. Til dæmis er liljuættinni (Liliaceae), sem var skv. eldri flokkun ein ætt, nú skipt niður í um 10 ættir.

Sannir tvíkímblöðungar ("Eudicotyledoneae") (frjókorn með þrjú eða fleiri op).

Ættir og flokkar sem tengjast án milliliða.

Undanskilinn er fyrsti flokkur tvíkímblöðunga, sem hafa frjókorn með þremur opum en hafa haldið frumstæðum einkennum.

Aðalhópur Eudicotyledoneae.

Þetta eru tvíkímblöðungar með 4-deilanleg blóm (venjulega 4-5 bikarblöð, 4-5 krónublöð, 4-10 fræfla og 2-5 frævur).
Cerastium atlanticum

Cerastium atlanticum er jurt af hjartagrasaætt. Hún er ættuð frá norðvestur hluta Afríku.
Volbeat

Volbeat er dönsk þungarokkssveit sem var stofnuð í Kaupmannahöfn árið 2001. Hljómsveitin spilar blöndu af rokki, þungarokki og rokkabillí. Hún var stofnuð á rústum dauðarokkssveitarinnar Dominus en Michael Poulsen söngvari og gítarleikari hennar hafði fengið nóg af slíkri tónlist og vildi reyna fyrir sér eitthvað nýtt (nafnið á nýja bandinu var tekið af þriðju plötu Dominus: "Vol.Beat").

Allar plötur Volbeat hafa hlotið gullsölu í Danmörku. Einnig hefur sveitin gert það gott í Þýskalandi, Svíþjóð, Austurríki, Finnlandi og Bandaríkjunum. Volbeat hefur farið í tónleikaferðalög með Metallica um Evrópu og Norður Ameríku.

Rob Caggiano, fyrrum gítarleikari Anthrax gekk í hljómsveitina árið 2013 en ætlunin var fyrst að hann væri aðeins upptökustjóri.
Bergþór Ólason

Bergþór Ólason (fæddur á Akranesi 26. september 1975) er þingmaður fyrir Miðflokkinn.

Bergþór var aðstoðarmaður Sturlu Böðvarssonar samgönguráðherra 2003-2006. Hann var fyrst kjörinn á Alþingi fyrir Miðflokkinn í Alþingiskosningum árið 2017. Hann var einn þeirra þingmanna sem náðist upptaka af á Klausturbarnum þann 20. nóvember 2018. Forsætisnefnd Alþingis úrskurðaði 1. ágúst 2019 að Bergþór, ásamt Gunnari Braga Sveinssyni, hefði með framferði sínu brotið gegn siðareglum fyrir alþingismenn. Bergþór varð aftur kjörinn í Alþingiskosningunum árið 2021 fyrir Miðflokkinn.
Sigríður Zoëga

Sigríður Zoëga (14. apríl 1889 - 24. september 1968) var íslenskur ljósmyndari. Sigríður þótti einn fremsti stúdíóljósmyndari landsins á sínum tíma og rak ljósmyndastofu í Reykjavík í 40 ár.

Sigríður ólst upp í Reykjavík og foreldrar hennar voru hjónin Geir T. Zoëga rektor Menntaskólans í Reykjavík og Bryndís Sigurðardóttir.

Árið 1907 réð Sigríður sig til starfa á Ljósmyndastofu Péturs Brynjólfssonar við Hverfisgötu í Reykjavík en þremur árum síðar sigldi hún til Kaupmannahafnar og áformaði að hefja þar nám í ljósmyndun. Henni gekk hins vegar illa að komast að á ljósmyndastofum í Kaupmannahöfn svo úr varð að hún hélt til Þýskalands og þar stundaði hún nám í ljósmyndun í þrjú ár. Sigríður lauk námi árið 1914 og snéri þá aftur heim til Íslands og opnaði fljótt eigin ljósmyndastofu sem hún rak í 40 ár.

Ljósmyndaplötusafn Sigríðar er varðveitt í Þjóðminjasafni Íslands en Sigríður og samstarfskona hennar Steinunn Thorsteinsson afhentu safninu allt ljósmyndasafn sitt árið 1955. Árið 2000 gaf Þjóðminjasafnið út bókina "Sigríður Zoëga: Ljósmyndari í Reykjavík" þar sem fjallað var um feril Sigríðar.
Cerastium glutinosum

Cerastium glutinosum er jurt af hjartagrasaætt. Hún er ættuð frá Evrasíu.
Melabúðin

Melabúðin er matvöruverslun í Vesturbæ Reykjavíkur. Melabúðin er rótgróin kaupmannsbúð þar sem hægt er að velja kjöt- og fiskmeti eftir vigt. Verslunin sem var stofnuð árið 1956 var ein fyrsta sjálfsafgreiðsluverslun landsins. Melabúðin er til húsa í 220 fm rými á horni Hagamels og Hofsvallagötu.

Stofnandi verslunarinnar var Sigurður Magnússon. Núverandi eigandur eru Pétur Alan Guðmundsson og Snorri Guðmundsson en foreldrar þeirra, Guðmundur Júlíusson og Katrín Stella Briem, keyptu verslunina af Hreini Halldórssyni árið 1979.
X factor

X factor er íslensk sjónvarpsútgáfa af X factor, bresku þáttunum og Amerísku þáttunum. Þátturinn gengur nokkurveginn út á það sama og Idolið. Fyrsti þátturinn var sýndur 17. nóvember 2006. Kynnir þáttarins var Halla Vilhjálmsdóttir. Aðeins ein þáttaröð var framleidd hérlendis veturinn 2006 - 2007. Sigurvegari var færeyingurinn Jógvan Hansen.

Dómarar.

Dómarar voru:

Kynnir:
Cerastium brachypodum

Cerastium brachypodum er jurt af hjartagrasaætt. Hún er ættuð frá Norður-Ameríku.
Lögræði

Lögræði er réttarstaða sem felur í sér bæði sjálfræði og fjárræði, sem sagt lagalegan rétt einstaklings til að taka tilteknar eigin ákvarðanir um sig sem hafa gildi að lögum. Mismunandi er eftir ríkjum hvenær einhver getur öðlast lögræði, í hverju það felst og skilyrði lögræðissviptingar eftir því sem við á.

Íslenskar aðstæður.

Í íslenskum rétti er algengast að íslenskir ríkisborgarar öðlist lögræði þá stundina sem þeir verða 18 ára. Stofni einhver yngri en 18 ára til hjúskapar öðlast viðkomandi lögræði frá hjúskaparstofnun. Lögræðissvipting er eingöngu gild með dómsúrskurði en einnig er heimilt að takmarka sviptinguna við sjálfræði eða fjárræði í heild eða hluta, sem og að setja tímamörk á sviptinguna. Vilji einhver lögræðissviptur taka ákvörðun sem sviptingin nær yfir þarf viðkomandi (að jafnaði) að öðlast samþykki lögráðamanns, eða eftir atvikum (einnig) yfirlögráðamanns. Lögræði er ekki forsenda þess að erfðaskrá arfleifanda teljist gild.
Ronja ræningjadóttir

Ronja ræningjadóttir er aðalpersóna samnefndrar barnabókar eftir sænska rithöfundinn Astrid Lindgren. Bókin kom fyrst út árið 1981 en síðan þá hefur hún verið þýdd á að minnsta kosti 39 tungumál auk þess sem sagan hefur verið sett á svið í fjölmörgum löndum og verið kvikmynduð.

Ronja er stelpa sem alin er upp hjá föður sínum Matthíasi í Matthíasarskógi. Matthías er foringi ræningjaflokks og væntir þess að Ronja verði leiðtogi flokksins þegar fram líða stundir. Í skóginum er kastali sem splundrast hefur í tvennt og búa þau feðgin í öðrum helmingi hans ásamt ræningjaflokki Matthíasar. Í hinum helmingnum býr ræningjaflokkur undir forystu Borka nokkurs og ríkja mikil illindi á milli flokkanna tveggja.

Borki á son að nafni Birkir og er hann fyrsta barnið sem Ronja hittir. Stuttu eftir að þau hittast fyrst bjargar Ronja honum úr háska og þau verða góðir vinir í kjölfarið en gæta þess að halda vináttu sinni leyndri. Seinna hlaupast þau á brott frá feðrum sínum, búa í helli og upplifa ýmis ævintýri. Að lokum sameinast fjölskyldurnar og sjá eftir óheiðarleika sínum og sögunni lýkur með því að Ronja og Birkir ákveða að ræningjalífið sé ekki það líf sem þau vilja lifa.
Reiknivél

Reiknivél er tæki eða forrit notað fyrir stærðfræðilega útreikninga. Þær geta ýmist boðið upp á einföldustu aðgerðir, eins og samlagningu eða margföldun, og allt að flóknum formúlum.
Cerastium coreanum

Cerastium coreanum er jurt af hjartagrasaætt. Hún er ættuð frá norðaustur Asíu.
Kolbrún Baldursdóttir

Kolbrún Baldursdóttir (f. 23. mars 1959) er íslensk stjórnmálakona og sálfræðingur. Kolbrún hefur verið borgarfulltrúi í Reykjavík fyrir hönd Flokks fólksins frá árinu 2018. Kolbrún tók sæti á Alþingi um tveggja mánaða skeið árið 2006 og sat þar fyrir hönd Sjálfstæðisflokksins.
Valahnúkur (Þórsmörk)

Valahnúkur er fjall í Þórsmörk á Suðurlandi. Það er 458 metra hátt og er vinsælt göngufjall.
Vilborg Harðardóttir

Vilborg Harðardóttir (13. september 1935 - 15. ágúst 2002) var blaðamaður, kennari og stjórnmálamaður.

Vilborg lauk landsprófi frá Kvennaskólanum í Reykjavík, stúdentsprófi frá M.R., BA prófi í ensku og dönsku frá H.Í., og stundaði nám í enskum leikbókmenntum í Berlín. Hún var blaðamaður í Prag 1957 og við Þjóðviljann með hléum 1960-81.
Víti (Krafla)

Víti er gígur við Kröflu. Það varð til við sprengigos þar sem gufuþrýstingur sprengdi af sér yfirborðið.

Tenglar.

Nat.is Krafla - Leirhnjúkur -Gjástykki
Cerastium wilsonii

Cerastium wilsonii er jurt af hjartagrasaætt. Hún er ættuð frá Kína.
Þórarinn Nefjólfsson

Þórarinn Nefjólfsson var íslenskur farmaður sem var um tíma við hirð Ólafs Haraldssonar Noregskonungs og sinnti erindum konungs á Íslandi. Þórarinn flutti Hrærek Dagsson til Íslands. Árið 1025 sendi Ólafur digri Þórarinn Nefjólfsson til Íslands til að æskja þess að Íslendingar gerðust þegnar hans og fengju honum Grímsey.

Sérkennilegu útliti Þórarins er lýst með orðaskiptum hans og Ólafs konungs. Sigurður Samúelsson læknir hefur varpað fram þeirri tilgátu að Þórarinn gæti hafa þjáðst af æsavexti.
Cerastium szechuense

Cerastium szechuense er jurt af hjartagrasaætt. Hún er ættuð frá Kína.